|  |  |
| --- | --- |
|  |  |
| Til høringsparterne på vedlagte høringsliste | 3. juli 2024 |

# Høring over udkast til forslag til lov om udbygning af Rute 11 mellem Korskro og Varde

Transportministeriet forventer i denne folketingssamling at fremsætte vedlagte udkast til ovennævnte lovforslag.

I lovudkastet indgår i det væsentlige følgende:  
Lovforslaget bemyndiger transportministeren til at udbygge Rute 11 mellem Korskro og Varde. Formålet er at opgradere strækningen for at forbedre trafikafviklingen og trafiksikkerheden. Der er således tale om en opgradering af den eksisterende landevej til 2+1 vej på hovedparten af strækningen og anlæg af cykelsti. Herudover udbygges krydset i Varde og rundkørslen ved motorvejen.

Baggrunden for lovforslaget er aftalen af 28. juni 2021 om Infrastrukturplan 2035. Lovforslaget skal dermed være med til at udmønte infrastrukturplanen.

Til brug for anlæg af udbygningen af Rute 11 mellem Korskro og Varde indeholder lovforslaget en række bestemmelser, som regulerer forhold som miljø, planlægning, varetagelse af naturhensyn, ledningsarbejder, klageadgang, domstolsprøvelse m.v. Lovforslaget udgør på nogle punkter en fravigelse af procedurer og myndighedskompetence i plan-, natur- og miljølovgivningen, herunder afskæring af klageadgange. Plan-, natur- og miljøhensyn vil uanset denne fravigelse fortsat blive varetaget under anlæggets udførelse.

Ved afgivelse af høringssvar samtykkes til offentliggørelse af høringssvaret, herunder afsenders navn og adresse, på bl.a. Høringsportalen.dk, medmindre regler om beskyttelse af personoplysninger indebærer, at høringssvar eller dele heraf ikke kan offentliggøres.

Transportministeriet skal venligst bede om eventuelle bemærkninger **senest den 22. august 2024.**

Høringssvar bedes sendt til [trm@trm.dk](mailto:trm@trm.dk) samt [cac@trm.dk](mailto:cac@trm.dk).

Spørgsmål vedrørende høringen kan stilles til Catherine Christiansen på mail [cac@trm.dk](mailto:cac@trm.dk) og telefon 21 31 15 31.

Med venlig hilsen

Catherine Christiansen  
Fuldmægtig